Konkurrentene ser med bekymring på ny NRK-rapport

Å svekke NRK vil ikke gjøre det enklere for de kommersielle mediehusene, konkluderer Medietilsynet i en ny rapport.

10. apr. 2018 15:05 Sist oppdatert 10. april 2018

– Vi må ta innover oss at NRK blir frifunnet på alle områder, også det digitale. Hvis dette blir stående, får de carte blanche til å fortsette som før, sier sjefredaktør og administrerende direktør John Arne Markussen i Dagbladet.

Tirsdag la Medietilsynets direktør Mari Velsand frem sin rapport om hvordan NRK påvirker det totale medietilbudet i Norge. Konklusjonen er at det å svekke NRK som en offentlig finansiert allmennkringkaster, ikke vil gjøre det enklere for øvrige norske medier.